****

**Република Србија**

**ПРИВРЕМЕНИ ОРГАН**

**ГРАДА ВРАЊА**

Број: 06-251/2023-10

Дана:20.11.2023. године

**В р а њ е**

На основу члана члана 25. Пословника Привременог органа града Врања Врања („Сл. гласник града Врања“, број 21/23**),** Привремени орган града Врања на седници одржаној дана:20.11.2023. године, разматрао је Извод из записника са 3. редовне седнице Привременог органа Града Врања и донело следећи

***З А К Љ У ЧА К***

Прихвата се Извод из записника са 3. редовне седнице Привременог органа Града Врања број:06-246/2023-10.

**Закључак доставити**: Писарници града Врања.

**ПРЕДСЕДНИК**

**ПРИВРЕМЕНОГ ОРГАНА**

**др Слободан Миленковић**

На основу члана 25. Пословника Привременог органа града Врања („Сл. гласник града Врања, број: 21/23), а сходном применом одредаба члана 17. Закона о енергетској ефикасности и рационалној употреби енергије,“ („Сл. гласник Републике Србије“, број: 25/203 и 40/2021-др. закон), члана 20. став 39. Закона о локалној самоуправи („Сл. гласник Републике Србије“, број: 40/2021) Привремени орган града Врања на седници одржаној дана: 20.11.2023. године, донео је

**ОДЛУКУ О ПРИСТУПАЊУ ИЗРАДИ**

**ПРОГРАМА ЕНЕРГЕТСКЕ ЕФИКАСНОСТИ ГРАДА ВРАЊА**

**ЗА ПЕРИОД ОД 2024. ДО 2026. ГОДИНЕ**

**Члан 1.**

Приступа се изради Програма енергетске ефикасности града Врања за период од 2024. до 2026. године, у складу са Стратегијом развоја енергетике Републике Србије.

**Члан 2.**

Програм енергетске ефикасности треба да садржи све обавезне елементе прописане чланом 17. Закона о енергетској ефикасности и рационалној употреби енергије,“ („Сл. гласник Републике Србије“, број: 40/2021) и то:

1) планирани циљ уштеда енергије;

2) преглед и процену годишњих енергетских потреба јединице локалне самоуправе, укључујући и установе и јавна предузећа чији је оснивач и зграде које користе, као и процену енергетских својстава објеката;

3) план активности ради спровођења мера енергетске ефикасности које ће обезбедити ефикасно коришћење енергије, и то:

(1) план енергетске санације и одржавања јавних објеката које користе органи јединице локалне самоуправе, јавне службе и јавна предузећа чији је оснивач јединица локалне самоуправе,

(2) планове унапређења енергетских система комуналних услуга (систем даљинског грејања, систем даљинског хлађења, водоснабдевања, обезбеђења јавног осветљења, управљање комуналним отпадом, градски и приградски превоз путника и друго),

(3) планиране мере енергетске ефикасности;

4) носиоце, рокове и процену очекиваних резултата сваке од мера енергетске ефикасности, којима се предвиђа остваривање планираног циља;

5) извештај о резултатима спровођења претходног програма енергетске ефикасности јединице локалне самоуправе;

6) средства потребна за спровођење програма, изворе и начин њиховог обезбеђивања.

**Члан 3.**

Привремени орган ће посебним решењем именовати чланове Радне групе за израду Програма енергетске ефикасности за период од 2024. до 2026. године, која ће бити састављена од представника локалне самоуправеи преддтавника јавних предузећа који професионално обављају делатности значајне за одрживи енергетски развој града Врања.

**Члан 4.**

Одлука ступа на снагу осмог дана од дана објављивања у „Службеном гласнику града Врања“.

**ПРИВРЕМЕНИ ОРГАН ГРАДА ВРАЊА,**

**број: 06-251/1/2023-10, дана: 20.11.2023.године**

**ПРЕДСЕДНИК ПРИВРЕМЕНОГ ОРГАНА**

**др Слободан Миленковић с.р.**

**Тачност преписа оверава Секретар Привременог органа**

**Јелена Пејковић**

На основу члана 25. Пословника Привременог органа града Врања („Сл. гласник града Врања, број: 21/23), а сходном применом одредаба члана 7. и 8. Правилника о поступку и начину решавања захтева грађана за накнаду штете настале услед уједа напуштених паса на територији града Врања („Службени гласник града Врања“, број: 9/2018,18/19 и 19/21) Привремени орган града Врања на седници одржаној дана:20.11.2023. године, донео је

**Р Е Ш Е Њ Е**

**О ИЗМЕНИ РЕШЕЊА О ОБРАЗОВАЊУ КОМИСИЈЕ ЗА УТВРЂИВАЊЕ ОСНОВА И ВИСИНЕ НАКНАДЕ ШТЕТЕ НАСТАЛЕ УСЛЕД УЈЕДА НАПУШТЕНИХ ПАСА НА ТЕРИТОРИЈИ ГРАДА ВРАЊА**

**Члан 1.**

У Решењу о образовању Комисије за утврђивање основа и висине накнаде штете настале услед уједа напуштених паса на територији града Врања, број:06-182/1/2023-04 од 29.08.2023. године, у члану 1. у ставу 5, тачка 3 мења се и гласи:

„3. **др Весна Ђорђевић**, психијатар“.

**Члан 5.**

Решење ступа на снагу даном доношења.

Решење објавити у „Службеном гласнику града Врања“.

**ПРИВРЕМЕНИ ОРГАН ГРАДА ВРАЊА,**

**број: 06-251/2/2023-10, дана: 20.11.2023.године**

**ПРЕДСЕДНИК ПРИВРЕМЕНОГ ОРГАНА,**

**др Слободан Миленковић с.р.**

**Тачност преписа оверава Секретар Привременог органа**

**Јелена Пејковић**

На основу члана 25. Пословника Привременог органа града Врања („Сл. гласник града Врања, број: 21/23), а сходном применом Програма подршке за спровођење пољопривредне политике и политике руралног развоја на територији града Врања за 2023.годину, („Службени гласник града Врања, број 7/2023), и члана 9. Јавног позива за подношење захтева за доделу подстицајних средстава у пољопривреди – регрес за репродуктивни материјал (вештачко осемењавање крава) у 2023. години на територији града Врања (у даљем тексту Јавни позив), Привремени орган града Врања на седници одржаној дана: 20.11.2023. године, разматрао је Предлог Одлуке о избору кандидата Комисије за доделу подстицајних средстава у пољопривреди за 2023. годину и донео:

**ОДЛУКУ**

**о додели подстицајних средстава у области пољопривреде – регрес за репродуктивни материјал (вештачко осемењавање крава) у 2023. години, на територији града Врања**

**Члан 1.**

По расписаном јавном позиву за подношење захтева за доделу подстицајних средстава у пољопривреди – регрес за репродуктивни материјал (вештачко осемењавање крава) у 2023. години на територији града Врања, додељују се средства

|  |  |  |  |  |  |  |
| --- | --- | --- | --- | --- | --- | --- |
| **Р. бр.** | **Презиме** | **Име** | **Број РПГ** | **Број предмета** | **Осемењена грла** | **Одобрени износ у дин** |
| 1 | Михајловић | Данијел | 711365000242 | 320-56/2023 | 13 | 25500.00 |
| 2 | Антић | Слађан | 711454000418 | 320-57/2023 | 7 | 14000.00 |
| 3 | Антић | Зоран | 711314001756 | 320-63/2023 | 8 | 16000.00 |
| 4 | Николић | Зоран | 711233000083 | 320-65/2023 | 8 | 15800.00 |
| 5 | Стојменовић | Миодраг | 712035000061 | 320-73/2023 | 4 | 8000.00 |
| 6 | Ристић | Душан | 712213000356 | 320-83/2023 | 2 | 4000.00 |
| 7 | Стојковић | Предраг | 712213000615 | 320-87/2023 | 2 | 4000.00 |
| 8 | Смиљковић | Ненад | 711276000298 | 320-92/2023 | 3 | 6000.00 |
| 9 | Антанасијевић | Сузана | 711241000402 | 320-97/2023 | 8 | 16000.00 |
| 10 | Трајковић | Јован | 711306000797 | 320-106/2023 | 3 | 6000.00 |
| 11 | Петковић | Ђорђе | 711322002162 | 320-109/2023 | 1 | 2000.00 |
| 12 | Ристић | Станоје | 711314001691 | 320-122/2023 | 2 | 4000.00 |
| 13 | Арсић | Мића | 711535000388 | 320-123/2023 | 3 | 6000.00 |
| 14 | Величковић | Боривоје | 711373000086 | 320-129/2023 | 2 | 4000.00 |
| 15 | Величковић | Миодраг | 711772000047 | 320-136/2023 | 2 | 4000.00 |
| 16 | Стаменковић | Душан | 711250000754 | 320-139/2023 | 1 | 2000.00 |
| 17 | Ђорђевић | Зоран | 711306015220 | 320-140/2023 | 4 | 8000.00 |
| 18 | Стојановић | Зорица | 711993000031 | 320-141/2023 | 1 | 2000.00 |
| 19 | Стошић | Благица | 711977000197 | 320-143/2023 | 4 | 8000.00 |
| 20 | Јовановић | Светлана | 711276000832 | 320-146/2023 | 8 | 16000.00 |
| 21 | Ђорђевић | Ђорђе | 711306022456 | 320-147/2023 | 1 | 2000.00 |
| 22 | Стевановић | Драган | 712213000755 | 320-152/2023 | 1 | 2000.00 |
| 23 | Џонић | Бобан | 711942000018 | 320-157/2023 | 3 | 6000.00 |
| 24 | Миленковић | Добривоје | 711535001031 | 320-160/2023 | 1 | 2000.00 |
| 25 | Микић | Живорад | 711772000225 | 320-165/2023 | 2 | 4000.00 |
| 26 | Костић | Томислав | 712329000050 | 320-176/2023 | 5 | 10000.00 |
| 27 | Величковић | Новица | 712256000773 | 320-183/2023 | 2 | 4000.00 |
| 28 | Младеновић | Зоран | 712213001093 | 320-194/2023 | 4 | 8000.00 |
| 29 | Костић | Станко | 712213001018 | 320-200/2023 | 7 | 14000.00 |
| 30 | Младеновић | Добривоје | 712213000011 | 320-203/2023 | 17 | 34000.00 |
| 31 | Милић | Горан | 711900000028 | 320-222/2023 | 8 | 16000.00 |
| 32 | Тасић | Драган | 711489000392 | 320-230/2023 | 2 | 4000.00 |
| 33 | Додић | Зоран | 711535001457 | 320-232/2023 | 1 | 2000.00 |
| 34 | Спасић | Јелена | 711900000559 | 320-233/2023 | 4 | 8000.00 |
| 35 | Ђорђевић | Слађан | 711594000747 | 320-234/2023 | 8 | 16000.00 |
| 36 | Стојановић | Југослав | 711306001580 | 320-236/2023 | 7 | 14000.00 |
| 37 | Аксентијевић | Нена | 711187000758 | 320-239/2023 | 2 | 4000.00 |
| 38 | Грујић | Станко | 711349000071 | 320-241/2023 | 1 | 2000.00 |
| 39 | Ђорђевић | Дејан | 711594000127 | 320-242/2023 | 2 | 4000.00 |
| 40 | Младеновић | Срђан | 711454000230 | 320-243/2023 | 5 | 9900.00 |
| 41 | Антић | Игор | 711535001465 | 320-244/2023 | 3 | 6000.00 |
| 42 | Стајић | Слободан | 711209000109 | 320-245/2023 | 2 | 4000.00 |
| 43 | Стојменовић | Стојан | 711837000127 | 320-246/2023 | 1 | 2000.00 |
| 44 | Ристић | Горан | 711454000019 | 320-247/2023 | 2 | 3700.00 |
| 45 | Антић | Нинослав | 711276000484 | 320-248/2022 | 2 | 4000.00 |
| 46 | Мишић | Момчило | 711535000302 | 320-249/2023 | 4 | 8000.00 |
| 47 | Томић | Јовица | 711985000176 | 320-250/2023 | 2 | 4000.00 |
| 48 | Ристић | Стојан | 712256000501 | 320-253/2023 | 3 | 6000.00 |
| 49 | Стојилковић | Горан | 711454000035 | 320-254/2023 | 4 | 8000.00 |
| 50 | Петровић | Благица | 712183000353 | 320-255/2023 | 3 | 6000.00 |
| 51 | Томић | Момчило | 711594000461 | 320-257/2023 | 1 | 2000.00 |
| 52 | Митић | Славољуб | 711535000191 | 320-258/2023 | 2 | 4000.00 |
| 53 | Трајковић | Томислав | 712019000230 | 320-259/2023 | 8 | 16000.00 |
|  |  |  |  |  | **206** | **410.900.00** |
|  |  |  |  |  |  |  |
|  |  |  |  |  |  |  |
| **ОДБИЈЕНИ КАНДИДАТИ ЗБОГ НЕКОМПЛЕТНЕ ДОКУМЕНТАЦИЈЕ** | | | | | | |
| 1 | Митровић | Јагода | 712019000354 | 320-102/2023 | 3 | 0.00 |
| 2 | Ђорић | Вене | 711578000029 | 320-206/2023 | 2 | 0.00 |
| 3 | Младеновић | Миодраг | 711306022607 | 320-256/2023 | 5 | 0.00 |

Укупан износ подстицајних средстава у пољопривреди – регрес за репродуктивни материјал (вештачко осемењавање крава) у 2023. години на територији града Врања износи 410.900,00 динара.

**Члан 2.**

У име града Врања, са носиоцима одобрених програма уговор ће закључити председник Привременог органа.

**Члан 3**

Одлука је коначна.

Одлука ће бити објављена на званичном сајту града Врања.

**Образложење**

На основу члана 63. став 21. Статута града Врања („ Службени гласник града Врања“, бр.36/2020) и Програма подршке за спровођење пољопривредне политике и политике руралног развоја на територији града Врања за 2023.годину, („Службени гласник града Врања, број 7/2023), Градско веће града Врања, је расписалоЈавни позив за подношење захтева за подстицајна средства у пољопривреди – регрес за репродуктивни материјал (вештачко осемењавање крава) у 2023. години на територији града Врања.

Испуњеност услова за доделу подстицаја из Јавног позива утврдила је Комисија за доделу подстицајних средстава у области пољопривреде на територији града Врања у 2023. години (у даљем тексту: Комисија) коју је посебним решењем образовало Градско веће града Врања.

Комисија је спровела процедуру, утврдила да подосиоци захтева испуњавају прописане услове, те утврдила Предлог одлуке, који је Привремени орган усвојио и донео одлуку као у диспозитиву.

**ПРИВРЕМЕНИ ОРГАН ГРАДА ВРАЊА,**

**број: 06-251/3/2023-10, дана: 20.11.2023.године**

**ПРЕДСЕДНИК ПРИВРЕМЕНОГ ОРГАНА**

**др Слободан Миленковић, с.р.**

**Тачност преписа оверава Секретар Привременог органа**

**Јелена Пејковић**

****

**Република Србија**

**ПРИВРЕМЕНИ ОРГАН**

**ГРАДА ВРАЊА**

Број: 06-251/2023-10

Дана:20.11.2023. године

**В р а њ е**

На основу члана члана 25. Пословника Привременог органа града Врања Врања („Сл. гласник града Врања“, број 21/23**),** Привремени орган града Врања на седници одржаној дана:20.11.2023. године, разматрао је захтев Јавне установе Туристичка организација града Врања, за одобрење привременог заузећа јавне површине ради продаје новогодишњих украса, честитки, украсних предмета и новогодишња расвета и донело следеће

***З А К Љ У Ч К Е***

1.Прихвата се захтев Јавне установе Туристичка организација града Врања, број:1694/23 од 14.11.2023. године и дозвољава се улична продаја новогодишњих украса, честитки, украсних предмета и новогодишње расвете у периоду од 11.12.2023 до 06.01.2024. године, на шеталишту од раскрснице са улицом Иво Лоле Рибара до зграде Пореске управе.

**Продаја текстилне, пиротехничке робе и осталих производа није дозвољена.**

2. Почетни износ закупнине јавне површине за потребе продаје новогодишњих украса, честитки и слично, износиће 120,00 дин/м2.

3. Продаја ће се вршити исључиво у монтажним објектима, чија је намена продаја производа којима располаже Јавна установа – Туристичка организација града Врања.

4. Избор закупаца вршиће се на основу лицитације, коју ће спровести Јавна установа – Туристичка организација града Врања.

**Закључке доставити**: Локалној пореској админстрацији, ЈУ Туристичка организација града Врања и Писарници града Врања

**ПРЕДСЕДНИК**

**ПРИВРЕМЕНОГ ОРГАНА**

**др Слободан Миленковић, с.р.**

**Тачност преписа оверава Секретар Привременог органа**

**Јелена Пејковић**

На основу члана 25. Пословника Привременог органа града Врања Врања („Сл. гласник града Врања“, број 21/23**),** Привремени орган града Врања на седници одржаној дана: 20.112023. године, донео је

**РЕШЕЊЕ**

**О ИМЕНОВАЊУ ОРГАНИЗАЦИОНОГ ОДБОРА МАНИФЕСТАЦИЈЕ**

**„СВЕТОСАВСКА НЕДЕЉА 2024. ГОДИНЕ“**

**Члан 1.**

Именује се Организациони одбор Манифестације „Светосавска недеља 2024.године“, у следећем саставу:

**-** председник, **др Слободан Миленковић**, председник Привременог органа града Врања,

-заменик председника, **Зорица Јовић**, члан Привременог органа, града Врања,

-чланови Одбора:

1. **Ненад Јовић**, в.д.директор Народног позоришта „Бора Станковић“,

2. **Изабела Савић,** в.д.директор ЈУ „Културно образовни центар“,

3. **Тијана Ђокић,** председник актива директора основних школа,

4.**Гордана Јовановић**, председник актива директора средњих школа,

5. **Епископ врањски Пахомије**,

6. **представник Полицијске управе Врања**,

7.**Смиља Антић**, послови органа Града,

8. **Сима Арсић**, носилац ордена „Свети Сава“, професор у пензији,

9. **Небојша Савић,** Одељење за буџет и финансије,

10. **Лидија Стаменковић,** шеф Одсека за јавне набавке,

11. **Тања Близнаковски**, директор Музичке школе „Стеван Мокрањац“,

12. **Вида Стојановић**, самостални саветник за културу и информисање,

13. **Маја Алексић**, в.д.директор Јавне установе „Народни музеј“,

14. **Зоран Најдић**, в.д.директор Установе јавна библиотеке „Бора Станковић“ Врање“ и

15. **Мирјана Савов**, шеф Одсека образовање, информисање, култура, спорт и омладину.

Стручно административне послове за потребе Организационог одбора, обављаће Мирјана Савов, шеф Одсека образовање, информисање, култура, спорт и омладину.

**Члан 2.**

Задатак Одбора је да припреми Програм прославе културно-просветне манифестације „Светосавска недеља 2024. године“, да се стара о његовој реализацији, као и да усвоји Извешај о реализацији манифестације „Светосавска недеља 2023. године“.

**Члан 3.**

Мандат председника и чланова Одбора траје годину дана.

**Члан 4.**

Решење ступа на снагу даном доношења.

Решење објавити у „Службеном гласнику града Врања“.

**ПРИВРЕМЕНИ ОРГАН ГРАДА ВРАЊА,**

**број: 06-251/4/2023-10, дана: 20.11.2023.године**

**ПРЕДСЕДНИК ПРИВРЕМЕНОГ ОРГАНА**

**др Слободан Миленковић, с.р.**

**Тачност преписа оверава Секретар Привременог органа**

**Јелена Пејковић**

На основу чл. 29. став 1. тач. 11. Закона о смањењу ризика и управљању ванредним ситуацијама („Сл. Гласник РС“, бр. 87/2018), Одлуке о образовању Градског штаба за ванредне ситуације („Сл.гласник града Врања“ бр.21/2011) и члана 25. Пословника Привременог органа града Врања Врања („Сл. гласник града Врања“, број 21/23**),** Привремени орган града Врања на седници одржаној дана: 20.11.2023. године, донео је :

**ПЛАН**

**РАДА ГРАДСКОГ ШТАБА ЗА ВАНРЕДНЕ СИТУАЦИЈЕ ЗА 2024. ГОДИНУ**

1. **Разматрање и усвајање предлога извештаја о раду Градског штаба за ванреднеситуацијеза 2023. годину.**

Носилац: Градски штаб за ванредне ситуације;

Сарађује: Стручна служба за ванредне ситуације града Врања, Одељење за ванредне ситуације у Врању и субјекти од значаја за систем заштите и спасавања;

Рок: I квартал

1. **Разматрањеи усвајање предлога Оперативног плана одбране од поплава на водама другог реда на територији града Врања за 2024. годину.**

Носилац: Стручна служба за ванредне ситуације града Врања;

Сарађује: Одељење за привреду, економск иразвој и заштиту животнe средине,

Рок: I квартал

1. **Упознавање са стањем система противградне заштите и извршеним припремама на територији града Врањаза 2024. годину.**

Носилац: Члан Градског већа за пољопривреду, агроекономију и развој села;

Сарађује: Радарски центар „Кукавица“;

Рок: II квартал

1. **Извештај о стању и опремљености Јединица цивилне заштите опште намене и специјализованих јединица цивилне заштите за узбуњивање.**

Носилац: Стручна служба за ванредне ситуације града Врања;

Сарађује: Одељење за ванредне ситуације у Врању;

Рок:II квартал;

1. **Разматрање извештаја о превентивним и оперативним активностима на заштити од пожара на територији града Врања у периоду летње туристичке сезоне и у току жетвених радова.**

Носилац: Стручна служба за ванредне ситуације града Врања;

Сарађује: Одељење за ванредне ситуације у Врању и Одељење за инспекцијске послове Градске управе;

Рок: II квартал

1. **Разматрање информације о стању система за јавно узбуњивањена територији града Врања.**

Носилац: Стручна служба за ванредне ситуације града Врања;

Сарађује: Одељење з аванредне ситуације у Врању;

Рок: III квартал

1. **Разматрање и усвајање Оперативног плана спровођења превентивних мера заштите од пожара на отвореном простору и шумских пожара на територији Града Врања у 2024. години.**

Носилац: Стручна служба за ванредне ситуације града Врања;

Сарађује: Одељење за ванредне ситуације у Врању;

Рок: IIIквартал

1. **Разматрање и усвајање предлога Плана рада Градско гштаба за ванредне ситуације за 2025. годину.**

Носилац: Градски штаб за ванредне ситуације;

Сарађује: Стручна служба за ванредне ситуације града Врања, Одељење за ванредне ситуације у Врању и субјекти од

значаја за систем заштите и спасавања;

Рок: IV квартал

1. **Разматрање Информације о нивоу припремљености и оспособљености субјеката система заштите и спасавања Града Врања за предстојећи зимски период 2024/2025.**

Носилац: Градски штаб за ванредне ситуације;

Сарађује: Јавна и комунална предузећа, носиоци зимског одржавања;

Рок: IV квартал

1. **Aнализa предузетих мера и активности на ублажавању последица од елементарних непогода и других несрећа.**

Носилац: Ресорни чланови Градског штаба за ванредне ситуације;

Сарађује: Стручна служба за ванредне ситуације града Врања и субјекти од значаја за систем заштите и спасавања;

Рок: По настанку ванредног догађаја

1. **Разматрање актуелне проблематике из делокруга рада Градског штаба за ванредн еситуације и датих иницијатива Окружног и Републичког штаба за ванредне ситуације.**

Носилац: Градски штаб за ванредне ситуације;

Сарађује: Одељење за ванредне ситуације у Врању;

Рок: По настанку ванредног догађаја

**ПРИВРЕМЕНИ ОРГАН ГРАДА ВРАЊА,**

**број: 06-251/5/2023-10, дана: 20.11.2023.године**

**ПРЕДСЕДНИК ПРИВРЕМЕНОГ ОРГАНА**

**др Слободан Миленковић, с.р.**

**Тачност преписа оверава Секретар Привременог органа**

**Јелена Пејковић**



**Република Србија**

**ГРАД ВРАЊЕ**

**ПРИВРЕМЕНИ ОРГАН**

Број: 06-251/7/2023-10

Дана:20.11.2023. године

**В р а њ е**

На основу члана 25 Пословника Привременог органа града Врања (Службени гласник града Врањ 21/23), а сходном применом одредбе члана 63 став 1 тачка 14 Статута града Врања (Службени гласник града Врања бр.37/18,36/20,11/22 и 2/23), Привремени орган Града Врања, на седници одржаној дана: 20.11.2023. године, доноси

**ОДЛУКУ**

**о прихватању преноса права јавне својине над покретним стварима**

1. Привремени орган Града Врања је сагласан да се у својину на Град Врањепренесе из јавне својине Републике Србије право над покретним стварима коју чине 24лаптоп уређаја марке Lenovo VI30 са пртећом опремом коју чине миш, пуњач и торба.
2. Овлашћује се председник привременог органа Града Врања да својим потписом овери примопредајни записник којим се преноси право јавне својине из тачке 1. ове одлуке.
3. Ова одлука ступа на снагу осмог дана од дана објављивања у Службеном гласнику града Врања.

Образложење

Град Врање се обратио захтевом Министарству државне управе и локалне самоуправе за доделу рачунарске опреме за потребе унапређења рада кроз повећање ефикасности, делотворности и економичности рада и на поједностављење поступака и процедура, што ће даље омогућити смањење административног оптерећења, уштеде времена и новца, као и функционисање управе као сервиса грађана.

Министарство државне управе и локалне самоуправе је доставило обавештење број 000 333515 2023 14800 004 000 001 којим је прихватило захтев Града Врања.

У складу са наведеним донета је одлука као у диспозитиву.

**ПРИВРЕМЕНИ ОРГАН ГРАДА ВРАЊА,**

**број: 06-251/7/2023-10, дана: 20.11.2023.године**

**ПРЕДСЕДНИК**

**др Слободан Миленковић**

На основу члана 2. и 6. став 3. и 4) Одлуке о распуштању Скупштине Града Врања и образовању привременог органа града Врања („Сл.гласник РС“, број:94/23), члана .9) Пословника о раду привременог органа града Врања(„Сл. гласник града Врања“ број 21/23**)**, Привремени орган града Врања, на седици одржаној дана: 20.11.2023. године, доноси:

**РЕШЕЊЕ**

**О ИМЕНОВАЊУ ПРЕДСЕДНИКА И ЧЛАНОВА КОМИСИЈЕ ЗА БУЏЕТ И ФИНАНСИЈЕ ПРИВРЕМЕНОГ ОРГАНА ГРАДА ВРАЊА**

**Члан 1.**

Овим решењем именују се председник и чланови Комисије за буџет и финансије Привременог органа града Врања .

Чланови Комисије именују се из реда члана Привременог органа и грађана.

**Члан 2.**

ИМЕНУЈУ СЕ:

1. **Зорица Јовић** из Врања,за председника комисије, из реда Привременог органа;
2. **Горан Николић** из Врања, за члана комисије, из реда Привременог органа;
3. **Бојан Костић** из Врања, за члана комисије, из реда грађана;
4. **Мирослав Дејковић** из Врања, за члана комисије, из реда грађана;
5. **Слађан Китановић** из Врања, за члана комисије, из реда грађана;

**Члан 3.**

Председник и чланови комисије образују се за разматрање појединих питања из делокруга Привременог органа града Врања, разматра предлоге аката који се односе на финансирање послова Града, таксе, накнаде и друге јавне приходе, буџет и завршни рачун, зајмове, задуживања Града, финансијске планове јавних предузећа и јавних установа чији је оснивач Град, обавља и друга послове у складу са законом, Пословником и даје мишљење о достављеном материјалу Привременом органу.

**Члан 4.**

Председеник и чланови Комисије Привременог органа града Врања именују се на период док траје мандат Привременог органа града Врања односно до конституисања Скупштине града и избора извршних органа града Врања.

**Члан 5.**

Решење ступа на снагу даном доношења и објавиће се у „Службеном гласнику града Врања“.

**ПРИВРЕМЕНИ ОРГАН ГРАДА ВРАЊА,**

**број: 06-251/8/2023-10, дана: 20.11.2023.године**

**Председник**

**др Слободан Миленковић, с.р.**

**Тачност преписа оверава Секретар Привременог органа**

**Јелена Пејковић**

**Образложење**

Правни основ за доношење овог решења прописан је одредбама чл. 2 и 6.ст.3 и 4) Одлуке о распуштању Скупштине Града Врања и образовању привременог органа града Врања („Сл.гласник РС“, број:94/23), чл.9) Пословнка о раду привременог органа града Врања(„Сл. гласник града Врања“ број 21/23), којим се прописује да привремени орган образован за обављање послова из надлежности Скупштине и изврших органа града Врања; док је одредбом чл.6.ст.3 и 4) Одлуке прописано да за разматрање појединих питања из делокруга Привременог органа могу се образовати комисије; да председника и чланове комисије именује Привремени орган, да се председник комисије именује из реда Привременог органа, да чланови комисије могу бити и грађани.

Одредбом чл. 9) Пословнка о раду Привременог органа града Врања, прописано је да за разматарање појединих питања из своје надлежности привремени орган може образовати радна тела, да радно тело чине председник и највише 10 чланова; да председника и чланове именује привремени орган; да се председник именује из реда чланова привременог орган; да чланови радног тела могу бити и грађани.

На основу члана 13 став 1 тачка 3Закона о родној равноправности („Службени гласник РС“, број:52/21) и члана 25. Пословника о раду привременог органа града Врања(„Сл. гласник града Врања“ број 21/23**)**, Привремени орган града Врања, на седици одржаној дана: 20.11.2023. године, доноси

**О Д Л У К А**

**О УСВАЈАЊУ ЛОКАЛНОГ АКЦИОНОГ ПЛАНА ЗА РОДНУ РАВНОПРАВНОСТ ГРАДА ВРАЊА ЗС ПЕРИОД 2024-2026. ГОДИНЕ**

**Члан 1.**

**УСВАЈА СЕ** Локални акциони план за родну равноправност града Врања за период 2024-2026 године.

**Члан 2.**

Одлука ступа на снагу осмог дана од дана објављивања у „Службеном гласнику града Врања“.

**ПРИВРЕМЕНИ ОРГАН ГРАДА ВРАЊА,**

**број: 06-251/9/2023-10, дана: 20.11.2023.године**

**ПРЕДСЕДНИК**

**др Слободан Миленковић**



**Република Србија**

**ГРАД ВРАЊЕ**

**ПРИВРЕМЕНИ ОРГАН**

Број: 06-251/10/2023-10

Дана:20.11.2023. године

**В р а њ е**

На основу члана 25. Пословника Привременог органа града Врања („Сл. гласник града Врања, број: 21/23), а сходном применом одредаба члана 63 став 1 тачка 8 Статута града Врања (Службени гласник града Врања бр.37/18,36/20,11/22 и 2/23) Привремени орган града Врања на седници одржаној 20.11.2023. године, разматрао је Посебан програм субвенција из буџета града Врања спортском друштву „Спортско друштво Врање 1093“ за 2023. годину бр.4/2023 од 10.11.2023. године и донело:

***Решење***

**Члан 1**

Даје се сагласност на Посебан програм субвенција из буџета града Врања спортском друштву „Спортско друштво Врање 1093“ за 2023. годину бр.4/2023 од 10.11.2023. године

**Члан 2**

Решење ступа на снагу даном доношења.

**ПРИВРЕМЕНИ ОРГАН ГРАДА ВРАЊА,**

**број: 06-251/10/2023-10, дана:20.11.2023. године**

**ПРЕДСЕДНИК**

**др Слободан Миленковић**

На основу члана 167. став 2 Закона о општем управном поступку („Службени гласник Републике Србије бр.18/2016 и 95/18), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 54 Одлуке о социијалној заштити, (Службени гласник града Врања бр. 44/2016), члана 25 Пословника Привременог органа града Врања („Сл. гласник града Врања, број: 21/23), у предмету по жалби Бошковић Душанке из Врања, село Бресница, изјављене на Решење Центра за социјални рад број: 55333-2899/1/2023, Привремени орган града Врања, на седници одржаној 20.11.2023. године, донео је:

**Р е ш е њ е**

**Поништава се** Решење Центра за социјални рад града Врања бр. 55333-2899/1/2023 од 02.11.2023. године и предмет враћа првостепеном органу на поновно одлучивање.

**О б р а з л о ж е њ е**

Центар за социјални рад града Врања донео је Решење бр. 55333- 2899/1/2023 којим се Бошковић Душанки из Врања, село Бресница, одбија право на једнократну новчану помоћ.

На донето Решење жалбу је благовремено изјавила Бошковић Душанка у којој истиче да се због минималне пензије и здравствених проблема нашла у веома тешкој материјалној ситуацији.

Увидом у списе предмета, Привремени орган налази да је оспорено решење донето уз битне повреде одредаба члана 141 Закона о општем управном поступку, којим је предвиђено да образложење решења садржи доказе о утврђеном чињеничном стању. Како се на основу оспореног решења може закључити да првостепени орган није утврдио све чињенице релевантне за одлучивање у овој управној ствари, то се списе предмета враћају овом органу на поновном одлучивању.

Доношењем ожалбеног решења првостепени орган, начинио је повреду правила поступка због чега је овај акт незаконит, јер је у супротности са одредбма члана 141 Закона о општем управном поступку („Службени гласник Републике Србије бр.18/2016 и 95/18), због чега је другостепени орган одлучио да поништи решење и предмет врати првостепеном органу на поновно одлучивање.

У извршшењу овог решења првостепени орган је дужан да донесе ново и на закону засновано решење, придржавајући се примедаба Привременог органа изнетих у овом решењу, у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18).

Из наведених разлога Привремени орган града Врања је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**ПРИВРЕМЕНИ ОРГАН ГРАДА ВРАЊА,**

**број:06- 251/11 /2023-04, дана: 20.11.2023. године**

**Председник**

**др Слободан Миленковић**

На основу члана 25. Пословника Привременог органа града Врања („Сл. гласник града Врања, број: 21/23), а сходном применом одредаба члана 167. став 2 Закона о општем управном поступку („Службени гласник Републике Србије бр.18/2016 и 95/18), члана 46 став 1. тачка 5. Закона о локалној самоуправи (Службени гласник РС бр. 129/07, 83/2014, 101/16 и 47/18), у предмету по приговору Станка Додића из Врања, улица Радослава Јовића 23, на Обавештење Одељења за урбаниизам, имовинско правне послове, стамбено комуналне делатности и заштиту животне средине, број 350-68/2020 -08 од 04.06.2020. године, Привремени орган града Врања, на седници одржаној 20.11.2023 године, донео је:

**Р е ш е њ е**

**УСВАЈА СЕ**  приговор Станка Додића из Врања, улица Радослава Јовића 23, поништава се Обавештење Одељења за урбаниизам, имовинско правне послове, стамбено комуналне делатности и заштиту животне средине, број 350-68/2020-08 од 04.06.2020. године **и предмет враћа првостепеном органу на поновно одлучивање.**

**О б р а з л о ж е њ е**

Одељење за урбаниизам, имовинско правне послове, стамбено комуналне делатности и заштиту животне средине донело је Обавештење број 350-68/2020 -08 од 04.06.2020. године којим се одбија потврђивање урбанистичког пројекта архитектонско урбанистчке разраде локације, вишепородичног стамбеног објекта на катастарским парцелама број 5225 и 5230 КО Врање 1, улици Сплитска у Врању.

На донето обавештење, Станко Додић из Врања, изјавио је приговор у коме истиче да је нетачна контатација да постојећа и планирана регулација не могу задовољити потребе новопројектованих 35 стамбених јединица и постојећих стамбених објеката на широј локацији која покрива предметна улица Сплитска, те да је на основу прикупљених аката, пре свега Информације о локацији обавештен дс се на наведеним парцелама могу градити вишепородични стамбени објекти спратности П+3+Пк. Даље наводи да је задатак Комисије за планове био да провери усклађеност урбанистичког пројекта са Планом генералне регулације Зоне 1 у Врању, што је закључком потрђено, а ипак су донели Одлуку о одбијању потврђивања урбанистичког пројекта.

Градско веће града Врања, разматрало је приговор на седници одржаној 05.10.2020. године и донело Решење бр.06-132/12/2020-04, којим је приговор одбијен као неоснован. Против наведеног решења покренут је управни спор, те је Управни суд донео пресуду II-1 У 1861/20 којом се тужба уважава, поништава Решење Градског већа и предмет враћа на поновно одлучивање.

У образложењу одлуке суда, наведено је да су и оспорено и првостепено решење донета уз битну повреду правила поступка из члана 141 став 4 Закона о општем управном поступку, којим је прописано да образложење решења мора да буде разумљиво и да садржи кратко излагање захтева странке, чињенично стање и доказе на основу којих је оно утврђено.

Имајући у виду напред наведену оцену Управног суда, Привремени орган града Врања ставља ван снаге Обавештење Одељења за урбаниизам, имовинско правне послове, стамбено комуналне делатности и заштиту животне средине, број 350-68/2020 -08 од 04.06.2020. године и предмет враћа првостепеном органу на поновно одлучивање.

Доношењем ожалбеног решења првостепени орган, начинио је повреду правила поступка због чега је овај акт незаконит, јер је у супротности са одредбма члана 141 Закона о општем управном поступку („Службени гласник Републике Србије бр.18/2016 и 95/18), због чега је другостепени орган одлучио да поништи решење и предмет врати првостепеном органу на поновно одлучивање.

У извршшењу овог решења првостепени орган је дужан да донесе ново и на закону засновано решење, придржавајући се примедаба Привременог органа изнетих у овом решењу и примедаба Управног суда изнетих у пресуди II-1 У 1861/20, у року и на начин прописан одредбом члана 171 став 3 Закона о општем управном поступку („Службени гласник Републике Србије бр.18/2016 и 95/18).

Из наведених разлога Привремени орган града Врања је одлучио као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**ПРИВРЕМЕНИ ОРГАН ГРАДА ВРАЊА,**

**број:06- 251/12 /2023-04, дана: 20.11.2023. године**

**Председник**

**др Слободан Миленковић**



**РЕПУБЛИКА СРБИЈА**

**ГРАД ВРАЊЕ**

**ПРИВРЕМЕНИ ОРГАН ГРАДА ВРАЊА**

**Број:06- 251/13/2023/10**

**Дана: 20.11.2023. године**

**В р а њ е**

На основу члана 167.став.2) Закона о општем управном поступку („Службени гласник Републике Србије“, број: 18/2016, 95/18-аутентично тумачење и 2/23-одлука УС), чл.110. Закона о социјалној заштити („Сл.гласник РС“, број: 24/11 и 117/22-одлука УС), чл.46.ст.1.тач.5. Закона о локалној самоуправи („Службени гласник РС“, број:129/07 и 83/2014), чл.41-43) Одлуке о социјалној заштити („Службени гласник града Врања“, број: 44/2016), чл.4) Пословника Привременог органа Града Врања („Сл. гласник града Врања, број:21/23), у предмету по жалби Драгана Пешића из Врања, изјављене на Решење Центра за социјални рад број 55333-2810/2023, Привремени орган града Врања, на седници одржаној 20.11.2023. године, донело је

**РЕШЕЊЕ**

**УСВАЈА СЕ** жалба.

**ПОНИШТАВА СЕ** Решење Центра за социјални рад града Врања бр. 55333-2810/2023 од 26.10.2023. године у целини и **ОДОБРАВА СЕ** Драгану Пешићу из Врања, једнократна новчана помоћ у новчаном износу од 30.000,оо динара**.**

**О б р а з л о ж е њ е**

Решењем Центра за социјални рад града Врања, број: 55333-2810/2023 од 26.10.2023.године, Драгану Пешићу из Врања, одбија се право на једнократну новчану помоћ.

Против наведеног Решења Драган Пешић из Врања, благовремено је поднео жалбу из свих законских разлога.

Након пријема жалбе са списима предмета и приложеним писаним доказима, извршен је увид у списе предмета и писане доказе, испитани су жалбени разлози, на основу којих се Градско веће града Врања, утврдило да је оспорено решење донето уз битне повреде одредаба чл.141) Закона о општем управном поступку, којим је предвиђено да образложење решења садржи доказе о утврђеном чињеничном стању.

Одредбом чл.110) Закона о социјалној зашитити и одредбама чл.41-43) Одлуке о социјалој заштити, прописан поступак и услови за остваривање једнократне новчане помоћи; да једнократна помоћ је помоћ која се обезбеђује лицу које се изненада или тренутно нађе у стању социјалне потребе, као и лицу које се упућује на домски или породични смештај које нема средстава да обезбеди одећу, обућу и трошкове превоза неопходне за реализацију смештаја; да једнократна помоћ моће бити новчана или у натури; да се о обезбеђивању једнократне новчане помоћи и помоћи у натури стара се јединица локалне самоуправе; да процедуру за добијање и исплату једнократне новчане помоћи обавља Центар за социјални рад, а процедуру за обављање права на помоћ у натури спроводи орган, организација или служба одређена актом јединице локалне самоуправе; да ближе услове и начин остваривања и висину једнократне помоћи прописује јединица локалне самоуправе; да износ једнократне новчане помоћи не може бити већи од просечне зараде по запосленом у јединици локалне самоуправе у месецу који претходи месецу у коме се врши исплата.

Поред тога првостепени орган у образложењу решења наводи да нису испуњени услови за остваривање наведеног права из члана 3-11) Правилника о једнократној помоћи Центра за социјални рад у Врању од 13.01.2017.године. Како наведени правилник није објављен у јавним гласилима, другостепени орган сматра да првостепени орган морао да наведе садржину одредбе у образложењу одлуке на коју се позива.

Од стране жалиоца Драгана Пешића из Врања, у образложењу жалбе навео је да се тренутно налази у стање социјалне помоћи, да су му неопходна једнократна новчана помоћ због тренутног здравственог стања, за операцију катаракте у прилогу је достављио извод листи лекова које користи на месечном нивоу са ценама, извод из плана отплате кредита Банке Поштанска штедионица А.Д. Београд, R3V 125961452/46 oд 18.07.2022.године, план мреже установе које пружају услугу пресенилне и сенилне катаракте, једна од Специјална болница из офтамологију из Београда, Земун, извештаји лекара специјалисте Универзитета клиничког центра Србије, број 23471/2023, број14451/23, 18479/2023, 12911/23, извештај Специјалне болнице за лечење и рехабилитацију „Меркур“ Врњачка Бања, број 535 од 25.09.2023.године и Отпусну листу са епикризом од 15.09.2023.године, извештај лекара специјалнисте Офтамолошке амбуланте Здравственог центра Врање број 6782 од 04.07.2023. године.

Другостепени орган, испитајући све писане доказе и чињенице, свеобухватно у односу један према другоме целокупно, закључио да се Драгану Пешићу из Врања, призна правно на једнократну новчану помоћ у новчаном износу од 30.000,оо динара.

Доношењем ожалбеног решења првостепени орган, начинио је повреду правила поступка због чега је овај акт незаконит, јер је у супротности са одредбма чл. 141) Закона о општем управном поступку („Службени гласник Републике Србије бр.18/2016 и 95/18), због чега је другостепени орган одлучио да је жалба основана, да поништи решење и одлучи сам у овој управној ствари, у складу са одредбом чл. 167.ст.2. Закона о општем управном поступку („Службени гласник Републике Србије бр.18/2016 и 95/18).

Из напред наведеног Привремени орган града Врања одлучио је као у диспозитиву овог решења.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба, већ се може покренути управни спор пред Управним судом у Београду - Одељење у Нишу у року од 30 дана од дана пријема Решења, преко овог органа.

**ПРИВРЕМЕНИ ОРГАН ГРАДА ВРАЊА,**

**број: 06-251/13/2023-10 дана: 20.11.2023. године**

**ПРЕДСЕДНИК ПРИВРЕМЕНОГ ОРГАНА**

**Др Слободан Миленковић**

## Grb Republike Srbije

**РЕПУБЛИКА СРБИЈА**

**ГРАД ВРАЊЕ**

**ПРИВРЕМЕНИ ОРГАН ГРАДА ВРАЊА**

**Број: 06-251/14/2023/10**

**Дана: 20.11.2023. године**

**В р а њ е**

На основу члaна 137 и члана.170.став.1.тачка.1) Закона о општем управном поступку („Службени гласник Републике Србије“, број: 18/2016, 95/18-аутентично тумачење и 2/23-одлука УС), члана.46.став .1.тачка .5) Закона о локалној самоуправи („Службени гласник РС“, број:129/07, 83/2014 101/16 и 47/18), члана.63.став 1-2),4-6) Закона о планирању и изградњи (Службени гласник РС број 72/2009, 81/2009 - ispr., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 i 37/2019 – др.закон, 9/2020, 52/2021 и 62/23), члана.4) Пословника Привременог органа Града Врања („Сл. гласник града Врања, број:21/23), у предмету по приговору Драгана Димића из Врања, улица Светозара Марковића бр.2 од 27.10.2023. године, на Обавештење Одељења за урбанизам, имовниско-правне послове, комунално стамбене делатности и заштите животне средине града Врања, број:350-160/2023-08/1 од 24.10.2023. године и Закључак Комисије за планове Скупштине града Врања број: 06-225/2023-10 од 23.10.2023. године, Привремени орган града Врања, на седници одржаној 20.11.2023. године, донео је

**РЕШЕЊЕ**

**ОДБИЈА СЕ** приговор Драгана Димића из Врања, на Обавештење Одељења за урбанизам, имовинско-правне послове, комунално стамбене делатности и заштите животне средине града Врања, број:350-160/2023-08/1 од 24.10.2023. године и Закључак Комисије за планове Скупштине града Врања број: 06-225/2023-10 од 23.10.2023. године, **као неоснован.**

**О б р а з л о ж е њ е**

Закључком Комисије за планове Скупштине града Врања, број: 06-225/2023-10 од 23.10.2023. године, у складу са Извештајем о извршеној стручној контроли урбанистичког пројекта, Архитектонско урбанистичка разрада локације, пословног објекта спратности П+Пк, на катастарским парцелама број 4846,4845/1 и 4845/2 КО Врање 1, не прихвати урбанистички пројекат – архитектонско урбанистика разрада локације, пословног објекта спратности П+Пк, на предметним парцелама из разлога што није усклађен са Законом и Планом генералне регулације Зона 1 Врање – централна зона.

Обавештењем Одељења за урбанизам, имовниско-правне послове, комунално стамбене делатности и заштите животне средине града Врања, број:350-160/2023-08/1 од 24.10.2023. године, одбијен је урбанистички пројекат архитектонско урбанистичка разрада локације пословног објекта спратности П+Пк на кат.парцелама 4846,4845/1 и 4845/2 КО Врање 1, израђен од стране Предузећа за пројектовање, инжињеринг и консалтинг „ВеЛеен ГРОУП“ ДОО Врање.

Против горе наведених одлука жалилац Драган Димић из Врања, поднео је благовремено приговор због погрешно или непотпуног утврђеног чињеничног стања, који приговор другостепени орган третира као жалбу, а сходно одредбама чл.146.ст.5) Закона о општем управном поступку РС.

Након пријема приговора са списима предмета и приложеним писаним доказима, извршен је увид у списе предмета и све писане доказе, испитани су жалбени разлози, на основу којих је Привремени орган града Врања, утврдио да је приговор неоснован.

Извршен је увид у Извештај Комисије за планове Скупштине града Врања, број: 06-225/2023-10 од 23.10.2023. године, где се утврђује да је на 15.седници Комисије извршена стручна контрола од стране чланова комисије, са образложењем да је извршен приказ спроведеног поступка да је јавна презентација урбанистичког пројекта одржана у периоду од 02.10.2023. године до 09.10.2023. године, у трајању од 7 (седам) дана у просторијама Одељења за урбанизам, имовинско-правне послове, комунално стамбене делатности и заштиту животне средине Града Врања и на званичној интернет страници града Врања у складу са законом и прописима донетим по основу закона. Након истека рока за јавну презентацију Одељење за урбанизам, имовинско-правне послове, комунално стамбене делатности и заштиту животне средине доставило је Комисији за планове обавештење о обављеној јавној презентацији број: 350-160/2023-08/1 од 10.10.2023.године, везано за наведени урбанистички пројекат на катастарским парцелама број: 4846,4845/1 и 4845/2 КО Врање 1. Такође, наведено је да Урбанистички пројекат није урађен у складу са донетим Планом генералне регулације Зона 1 у Врању - централна зона („Сл.гласник града Врања“, број: 40/20),у коме се јасно дефинишу претежне намене објеката, компатибилне намене и намене које нису дозвоољене – односно нису дозвољени мали производни погодни и делатности (радионице за столарске, браварске, аутомеханичарске, вулканизерске радње, заваривачке и ковачке, радови за ливење, пескарење, дробљење, кречење, шпедиције, перионице и сл.) у пограничним зонама улица, од којих је једна улица Васе Смајевића која припада намени која није дозвољена, на основу које је донет закључак да се не потврди урбанистички пројекат Архитектонско урбанистичка разрада локације, пословног објекта спратности П+Пк, на катастарским парцелама број 4846,4845/1 и 4845/2 КО Врање 1.

Одредбом чл.63.став 1-2),4-6) Закона о планирању и изградњи РС, прописано је да орган јединице локалне самоуправе надлежан за послове урбанизма потврђује да урбанистички пројекат није у супротности са важећим планским документом и овим законом и подзаконским актима донетим на основу овог закона; да орган надлежан за послове урбанизма организује јавну презентацију урбанистичког пројекта у трајању од седам дана, пре потврђивања урбанистичког пројекта; да се на јавној презентацији се евидентирају све примедбе и сугестије заинтересованих лица; да по истеку рока за јавну презентацију, надлежни орган у року од три дана доставља урбанистички пројекат са свим примедбама и сугестијама комисији за планове; да је Комисија за планове дужна је да, у року од осам дана од дана пријема, размотри све примедбе и сугестије са јавне презентације, изврши стручну контролу и утврди да ли је урбанистички пројекат у супротности са планом ширег подручја, о чему сачињава писмени извештај са предлогом о прихватању или одбијању урбанистичког пројекта, који је обавезујући за надлежни орган; да је орган надлежан за послове урбанизма дужан је да, у року од пет дана од дана добијања предлога комисије, потврди или одбије потврђивање урбанистичког пројекта и о томе без одлагања писменим путем обавести подносиоца захтева.

У конкретном случају првостепени орган је правилно ценио одредбе члана. чл.63.став 1-2),4-6) Закона о планирању и изградњи РС, на основу којег се закључује да је приговор неоснован.

Узимајући у обзир наведене одредбе, као и утврђено чињенично стање, Привремени орган града Врања, утврдио је да ке Закључак Комисије за планове Скупштине града Врања, број: 06-225/2023-10 од 23.10.2023. године и Обавештење Одељења за урбанизам, имовниско-правне послове, комунално стамбене делатности и заштите животне средине града Врања, број:350-160/2023-08/1 од 24.10.2023. године, правилно и на закону засновано

Наводи којима се истиче да се у наведеној зони у непосредној близини предметне парцеле налазе технички прегледи, не могу се прихватити из разлога што је Планом генералне регулације Зона 1 у Врању - централна зона („Сл.гласник града Врања“, број: 40/20) јасно дефинисано које делатности не могу да се обављају на предметној парцели. Истиче се да је наведени план усвојен 2020. године, а да је у делу „Саобраћај и саобраћајне површине дефинисано“ следеће**:**

„У градском језгру планира се повећање приступачности централном језгру побољшањем јавног градског саобраћаја, изградњом јавних гаража, смањењем дефицита паркирања и даљим **умиривањем моторног саобраћаја** ради стварања пријатнијег пешачког и социјалног амбијента и **смањења саобраћајног оптерећења**“ На основу напред наведеног закључује се да је приликом усвајања овог плана циљ био да се у ужем центру града ограниче делатности којима се повећава фреквенција кретања аутомобила, а чиме се ствара гужва у саобраћају и истовремено угрожава безбедност како пешака, тако и возача, а и имовине.

Што се тиче навода из приговора по питању права службености, исправно је поступила Комисија за планове, јер је уз приговор достављено правоснажно Решење Општинског суда у Врању од 05.08.1968. године.

Што се тиче навода који се односе на буку, и Извештаја Машинског факултета у Нишу, Комисија за планове исти је ценила и правилно утврдила да они нису од утицаја код ове управне ствари јер у конкретном случају предложена намена објекта је у супротности са важећим планским документом.

На основу свега наведеног, Привремени орган је одбио приговор, а одлучујући разлог због ког Привремени орган одбија приговор као неоснован, огледа се у чињеници да Архитектонско урбанистичка разрада локације, пословног објекта спратности П+Пк, на катастарским парцелама број 4846,4845/1 и 4845/2 КО Врање 1 није у складу са Планом генералне регулације Зоне 1- централна зона („Сл.гласник града Врања“, број: 40/20) , јер предметна намена наведеним планом није дозвољена на тој локацији,

С обзиром на све напред наведено, на основу члана.170.став.1.тачка.1) Закона о општем управном поступку, одлучено је као у диспозитиву овог решења.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба већ се може покренути управни спор пред Управним судом у Београду - Одељење у Нишу у року од 30 дана од дана пријема Решења, преко ового органа.

**ПРИВРЕМЕНИ ОРГАН ГРАДА ВРАЊА,**

**број:06-251/14/2023-10, дана: 20.112023. године**

**ПРЕДСЕДНИК ПРИВРЕМЕНОГ ОРГАНА**

**Др Слободан Миленковић**